
Mozgásdetekció vízilabda -meccsekről készült videó közvetítéseken

Az elmúlt pár évtized során a gépi tanulás vált az egyik legígéretesebb technológiává, mely segíthet megoldani az emberiség előtt álló problémák jelentős részét. Már napjainkban is hasznosítható a legkülönbözőbb területeken, legtöbbször képelemzést igénylő feladatoknál. Az orvostudománytól a mezőgazdaságon át a hadiparig minden szektor találkozik olyan problémákkal, melyekre a gépi tanulás adhatja a legpontosabb választ.
Az egyik ilyen felhasználási terület a sportanalitika.Sok értékes adat nyerhető ki egy-egy játékos vagy csapat
mozgásának megfigyeléséből; a jövőben szinte bizonyos, hogy ezeket az adatokat is számítógépek nyerik majd ki. Egy-egy ilyen rendszer létrehozásának első lépése az adott sportban fontos tereptárgyak és játékosok felismerése. A népszerűbb sportoknál, mint a labdarúgás vagy a kosárlabda, erre már léteznek jól teljesítő implementációk, melyek segítik az edzők és csapatok munkáját.
Ezen rendszerek alkalmazása vízisportok esetén több nehézségbe ütközik. A vízben mozgó objektumokat (mint az emberek vagy a labda) gyakran kitakarja a folyton hullámzó környezetük.Egy másik nagy probléma, hogy mivel a víz optikai tulajdonságai jelentősen eltérnek a levegőétől, a legtöbb, nem vizes közegben készült képen tanult intelligencia el fogja véteni a tesztképek tartalmát, ha azon viszont nem szárazföldi a közeg. Ez azért különösen problémás, mert a legtöbb elérhető tanítóadat csak elvétve tartalmaz képeket vízben tartózkodó embereről. Ennek megfelelően a vízilabda helyzete speciális; saját adatra van szükség egy-egy neurális háló tanításához.\\
A feladatok, amikre megoldást keresek a vízilabdapálya szegmentációja, a labdadetekció, a játékosok megtalálása, majd a labda és ajátékosok útvonalának kiszámítása. Egy-egy objektum trajektóriájának kiszámítására létezik matematikailag bizonyítottan optimális rendszer, de több dolog lekövetésére még nincs egyelen bevett algoritmus.\\
Ebben a dolgozatban törekszem egy olyan rendszer alapjainak felépítésére, amely pontosan azonosítja a vízilabda-mérkőzés szempontjából fontosabb tereptárgyak és személyek hollétét, a különböző történéseket a pályán. A távoli jövőben egy ilyen rendszer alkalmas lehet statisztikák legenerálására és az edzők döntéshozatalának segítésére.Remélem továbbá, hogy itt leírt észrevételeim segítségére lesznek másoknak, akik a vízes környezetben történő mozgáskövetést kutatják, történjen e bármilyen kontextusban is.



